CELEX: 32010R0008
Language: ro
Date: 2009-12-23 00:00:00
Title: Regulamentul (UE) nr. 8/2010 al Comisiei din 23 decembrie 2009 privind autorizarea serinproteazei produse de Bacillus licheniformis (DSM 19670) ca aditiv pentru hrana puilor de găină pentru îngrășat (titularul autorizației DSM Nutritional Products Ltd, reprezentat de DSM Nutritional Products Sp.Z.o.o) Text cu relevanță pentru SEE

7.1.2010   
            
            
               RO
            
            
               Jurnalul Oficial al Uniunii Europene
            
            
               L 3/7
            
         REGULAMENTUL (UE) NR. 8/2010 AL COMISIEI
   din 23 decembrie 2009
   privind autorizarea serinproteazei produse de Bacillus licheniformis (DSM 19670) ca aditiv pentru hrana puilor de găină pentru îngrășat (titularul autorizației DSM Nutritional Products Ltd, reprezentat de DSM Nutritional Products Sp.Z.o.o)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și criteriile și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare pentru preparatul menționat în anexa la prezentul regulament. Cererea a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea privește autorizarea preparatului enzimatic din serinprotează produsă de Bacillus licheniformis (DSM 19670) ca aditiv pentru hrana puilor de găină pentru îngrășat, urmând a fi clasificat în categoria „aditivi zootehnici”.
            
         
               (4)
            
            
               În avizul său din 2 și 7 iulie 2009 (2), Autoritatea Europeană pentru Siguranța Alimentară (denumită în continuare „autoritatea”) a concluzionat că preparatul enzimatic din serinprotează produsă de Bacillus licheniformis (DSM 19670) nu are efecte nocive asupra sănătății animalelor, a sănătății oamenilor sau asupra mediului și că utilizarea preparatului respectiv poate îmbunătăți performanța animalelor. Autoritatea nu consideră necesară prevederea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului în hrana animalelor, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform dispozițiilor din anexa la prezentul regulament.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul menționat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv pentru hrana animalelor în condițiile prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 decembrie 2009.
      
         
            Pentru Comisie
         
         José Manuel BARROSO
         
            Președintele
         
      
   
   
      (1)  JO L 268, 18.10.2003, p. 29.
   
      (2)  The EFSA Journal (2009) 1185, p. 1.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziție, formulă chimică, descriere, metodă de analiză
               
               
                  Specia sau categoria de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: promotori de digestibilitate.
                  
               
            
                  4a13
               
               
                  DSM Nutritional Products Ltd, reprezentat de DSM Nutritional Products Sp.Z.o.o.
               
               
                  Serinprotează
                  EC 3.4.21.-
               
               
                  Compoziția aditivului:
                  
                               
                           
                           
                              Preparat din serinprotează (EC 3.4.21.-)
                           
                        
                               
                           
                           
                              produsă de Bacillus licheniformis (DSM 19670) cu o activitate minimă de 75 000 PROT (1)/g
                           
                        Caracterizarea substanței active:
                  
                               
                           
                           
                              Serinprotează (EC 3.4.21.-)
                           
                        
                               
                           
                           
                              produsă de Bacillus licheniformis (DSM 19670)
                           
                        Metoda de analiză (2):
                  Metodă colorimetrică prin care se măsoară complexul galben paranitroanilină (pNA) eliberat de enzima din „Suc-Ala-Ala-Pro-Phe-pNA” la pH 9,0 și la 37 °C.
               
               
                  Pui de găină pentru îngrășat
               
               
                  —
               
               
                  15 000 PROT
               
               
                  —
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Din motive de siguranță: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.
                           
                        
               
                  13.1.2020
               
            
         (1)  1 PROT este cantitatea de enzimă care eliberează 1 micromol de p-nitroanilină din 1mM substrat (Suc-Ala-Ala-Pro-Phe-pNA) pe minut la pH 9,0 și la temperatura de 37 °C.
      
         (2)  Detalii privind metodele de analiză sunt disponibile la următoarea adresă a laboratorului comunitar de referință: www.irmm.jrc.be/crl-feed-additives